**სამეურვეო საბჭო**

1. სამეურვეო საბჭო არის სკოლის თვითმმართველობის უმაღლესი არჩევითი ორგანო და შედგება მშობლებისა და პედაგოგიური საბჭოს მიერ თანაბარი რაოდენობით, 3 წლით არჩეული არანაკლებ 6 და არაუმეტეს 12 წარმომადგენლისგან, საშუალო საფეხურის მოსწავლეთა თვითმმართველობის მიერ არჩეული 1 წარმომადგენლისა და სამინისტროს მიერ დანიშნული 1 წევრისგან, მუნიციპალიტეტი უფლებამოსილია სამეურვეო საბჭოში დანიშნოს 1 წევრი. სამეურვეო საბჭოს შემადგენლობაში შეიძლება შეყვანილ იქნეს სამეურვეო საბჭოს მიერ სკოლისთვის დადასტურებულად ქველმოქმედების გამწევ პირთაგან (მათი არსებობის შემთხვევაში) არჩეული 1 წევრი. მშობლებისგან არჩეული წევრები თანაბრად უნდა წარმოადგენდნენ სკოლაში არსებულ თითოეულ საფეხურს. სამეურვეო საბჭოს წევრი შეიძლება არჩეულ იქნეს ზედიზედ მხოლოდ ორჯერ.

2. სამეურვეო საბჭოს უფლებამოსილების ვადაა 3 წელი.

3. სამეურვეო საბჭოს მშობლებისა და პედაგოგიური საბჭოსაგან არჩეული წევრების რაოდენობა 2023 წლისთვის სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლისთვის არის 6-6.

4. სამინისტროს უფლება აქვს, სამეურვეო საბჭოში წარგზავნოს წარმომადგენელი, რომელიც სათათბირო

ხმის უფლებით სარგებლობს.

5. სამინისტროსა და მუნიციპალიტეტის შესაბამის ორგანოს უფლება აქვთ, ნებისმიერ დროს გამოიწვიონ თავიანთი წარმომადგენლები სამეურვეო საბჭოდან.

6. სამეურვეო საბჭოს ხელმძღვანელობს საბჭოს თავმჯდომარე, რომელიც იწვევს და წარმართავს საბჭოს სხდომებს. იგი წარმოადგენს სკოლას დირექტორთან ურთიერთობებში. საბჭოს თავმჯდომარე მონაცვლეობით აირჩევა საბჭოს შემადგენლობაში მშობლებისა და პედაგოგიური საბჭოსგან არჩეული წევრებისა და მუნიციპალიტეტის წარმომადგენლისგან არაუმეტეს მათი უფლებამოსილების ვადისა. სამეურვეო საბჭოს წევრი − მოსწავლეთა თვითმმართველობის წარმომადგენელი არ შეიძლება არჩეულ იქნეს სამეურვეო საბჭოს თავმჯდომარედ.

6. სამეურვეო საბჭოს რიგგარეშე სხდომის მოწვევის უფლება აქვს სამეურვეო საბჭოს სიითი შემადგენლობის არანაკლებ ერთ მესამედს ან სამეურვეო საბჭოში სამინისტროს მიერ დანიშნულ წარმომადგენელს. სამეურვეო საბჭოს რიგგარეშე სხდომაზე სამეურვეო საბჭოს თავმჯდომარის არყოფნის შემთხვევაში სამეურვეო საბჭო უფლებამოსილია სიითი შემადგენლობის უმრავლესობით აირჩიოს სხდომის თავმჯდომარე, რომელიც ამ რიგგარეშე სხდომაზე ახორციელებს სამეურვეო საბჭოს თავმჯდომარის უფლებამოსილებებს.

7. ხმების თანაბრად განაწილების შემთხვევაში გადამწყვეტია სამეურვეო საბჭოს თავმჯდომარის ხმა.

8. სამეურვეო საბჭო იკრიბება სასწავლო წლის განმავლობაში 3-ჯერ მაინც, ყოველი მესამედის დასაწყისში.

**სამეურვეო საბჭოს ფუნქციები**

1. სამეურვეო საბჭო:

ა) სიითი შემადგენლობის უმრავლესობით ირჩევს სკოლის დირექტორს, რომელსაც რეგისტრაციაში ატარებს განათლების მართვის საინფორმაციო სისტემა.

ბ) სკოლის დირექტორის წარდგინებით ამტკიცებს სკოლის ბიუჯეტს, აგრეთვე ამტკიცებს დირექტორის მიერ მომზადებულ წლიურ ანგარიშს და უზრუნველყოფს მის საჯაროობას.

გ) სკოლის დირექტორის წარდგინებით ამტკიცებს სკოლის შინაგანაწესს, რომელიც ამომწურავად განსაზღვრავს დისციპლინური გადაცდომების ნუსხას და მათთვის გათვალისწინებულ დისციპლინურ სახდელებს, სკოლიდან გადაყვანის პირობებს;

დ) გამოხატავს თანხმობას პედაგოგიური საბჭოს მიერ შემუშავებული სასკოლო სასწავლო გეგმის, სასწავლო მასალის, მათ შორის, გრიფმინიჭებული, პედაგოგების მიერ შერჩეული, სასწავლო წლის განმავლობაში გამოსაყენებელი სახელმძღვანელოების ნუსხის, თაობაზე;

ე) აკონტროლებს სკოლის დირექციის მიერ ფინანსების ხარჯვასა და ქონების განკარგვას;

ვ) უფლებამოსილია შრომითი ხელშეკრულებითა და საქართველოს კანონმდებლობით გათვალისწინებული მოთხოვნების დარღვევის შემთხვევაში ხელშეკრულება შეუწყვიტოს სკოლის დირექტორს;

ზ) ინახავს და აღრიცხავს სამეურვეო საბჭოში მშობელთა და პედაგოგიური საბჭოს წარმომადგენელთა არჩევნების ბიულეტენებსა და ოქმებს;

თ) სკოლის წესდებით გათვალისწინებული წესით განიხილავს საჩივრებს და იღებს შესაბამის ზომებს;

ი) უფლებამოსილია, ეროვნული სასწავლო გეგმის შესაბამისად, სასწავლო წლის დამამთავრებელი გამოცდების ჩატარების მიზნით დაავალოს სკოლის დირექტორს, მიმართოს საჯარო სამართლის იურიდიულ პირს – შეფასებისა და გამოცდების ეროვნულ ცენტრს და დადოს შესაბამისი ხელშეკრულება;

კ) უფლებამოსილია მოსთხოვოს სკოლის დირექტორს, ვადამდე შეუწყვიტოს შრომითი ხელშეკრულება მასწავლებელს ხელშეკრულების პირობების დარღვევისას, სააღმზრდელო საქმიანობისათვის შეუფერებელი ქმედების ჩადენისას და კანონმდებლობით გათვალისწინებულ სხვა შემთხვევებში;

ლ) დისციპლინური გადაცდომების განხილვის მიზნით, სკოლის წესდებით გათვალისწინებული წესით ირჩევს დისციპლინურ კომიტეტს, რომლის შემადგენლობაში შედის თანაბარი რაოდენობის მასწავლებელი, მშობელი და საშუალო საფეხურის მოსწავლე. სამეურვეო საბჭო უფლებამოსილია დისციპლინურიკომიტეტის გადაწყვეტილებების შესახებ საჩივრები თავად განიხილოს ან შექმნას სააპელაციო კომიტეტი. სააპელაციო კომიტეტი, სამეურვეო საბჭო განიხილავს აგრეთვე საჩივრებს, რომლებიც ეხება დირექტორის მიერ დისციპლინურ გადაცდომებზე მიღებულ გადაწყვეტილებებს. დაუშვებელია დისციპლინური კომიტეტის ან სააპელაციო კომიტეტის სპეციალური შემადგენლობის მოწვევა კონკრეტული შემთხვევის განხილვის მიზნით;

მ) ითანხმებს სკოლის დირექტორის მიერ წარმოდგენილ სკოლის წესდების პროექტს;

ნ) სამეურვეო საბჭოს წევრის უფლებამოსილების შეწყვეტის საფუძვლის არსებობის შემთხვევაში იღებს გადაწყვეტილებას სამეურვეო საბჭოს წევრის უფლებამოსილების ვადამდე შეწყვეტის შესახებ.

2. სამეურვეო საბჭო ამ მუხლის პირველი პუნქტით (გარდა პირველი პუნქტის „ვ“ ქვეპუნქტისა) გათვალისწინებულ გადაწყვეტილებებს იღებს სიითი შემადგენლობის უმრავლესობით, ხოლო პირველი

პუნქტის „ვ“ ქვეპუნქტით გათვალისწინებულ გადაწყვეტილებას – სიითი შემადგენლობის არანაკლებ ორი მესამედით.

**სამეურვეო საბჭოს არჩევის წესი**

1. სამეურვეო საბჭოში თანაბარი რაოდენობით აირჩევიან მშობელთა და პედაგოგიური საბჭოს წარმომადგენლები, აგრეთვე საშუალო საფეხურის მოსწავლეთა თვითმმართველობის წარმომადგენელი.

2. სამეურვეო საბჭოს არჩევის წესს ადგენს სამინისტრო. სამეურვეო საბჭოს არჩევნები ტარდება თანასწორობის საფუძველზე, ფარული კენჭისყრით, გამჭვირვალობისა და საფეხურების მიხედვით მოსწავლეთა მშობლების თანაბარი წარმომადგენლობის პრინციპების დაცვით.

3. სამინისტრო უფლებამოსილია სამეურვეო საბჭოს არჩევნებთან დაკავშირებით დაადგინოს საქართველოს ზოგადი ადმინისტრაციული კოდექსით გათვალისწინებულისგან განსხვავებული ადმინისტრაციული საჩივრის წარდგენისა და განხილვის ვადები და წესი. სამეურვეო საბჭოს არჩევნებთან დაკავშირებული სამინისტროს გადაწყვეტილებები საჩივრდება სასამართლოში და მათი გასაჩივრება არ იწვევს სადავო აქტების მოქმედების შეჩერებას.

4. სამეურვეო საბჭოს არჩევნების შედეგები ძალაში შედის მათი სამინისტროს მიერ დადგენილი წესის შესაბამისად რეგისტრაციის მომენტიდან.

**სამეურვეო საბჭოს წევრისა და სამეურვეო საბჭოსთვის უფლებამოსილების შეწყვეტა**

1. სამეურვეო საბჭოს წევრს უფლებამოსილება უწყდება, თუ:

ა) სამეურვეო საბჭოს წევრს პედაგოგიურმა საბჭომ შეუწყვიტა უფლებამოსილება, როგორც საკუთარ წარმომადგენელს საბჭოში;

ბ) სამეურვეო საბჭოს წევრს, როგორც პედაგოგიური საბჭოს წარმომადგენელს, შეუწყდა სკოლასთან შრომითი ურთიერთობა;

გ) მოსწავლე, რომლის წარმომადგენლადაც ითვლება სამეურვეო საბჭოს წევრი, გაირიცხა/ამოირიცხა სკოლიდან, შეუჩერდა მოსწავლის სტატუსი ან გადავიდა ზოგადი განათლების შემდგომ საფეხურზე;

დ) მოსწავლეთა თვითმმართველობის წარმომადგენელი გაირიცხა/ამოირიცხა სკოლიდან ან შეუჩერდა მოსწავლის სტატუსი;

ე) ამას მოითხოვს სკოლის შესაბამისი საფეხურის მოსწავლეთა მშობლების 1/3 პრინციპით: „ერთი მოსწავლე – ერთი ხმა“;

ვ) სამეურვეო საბჭოს წევრი გარდაიცვალა;

ზ) სამეურვეო საბჭოს წევრმა უფლებამოსილება მოიხსნა პირადი განცხადების საფუძველზე;

თ) სამეურვეო საბჭოს წევრის მიმართ ძალაში შევიდა სასამართლოს გამამტყუნებელი განაჩენი;

ი) სამეურვეო საბჭოს წევრი სასამართლომ უგზო-უკვლოდ დაკარგულად აღიარა, გარდაცვლილად

გამოაცხადა ან მხარდაჭერის მიმღებად ცნო, თუ სასამართლოს გადაწყვეტილებით სხვა რამ არ არის

განსაზღვრული;

კ) სამეურვეო საბჭოს წევრს, როგორც მოსწავლის მშობელს, და საჯარო სკოლას შორის წარმოიშვა შრომითი ურთიერთობა;

ლ) სამეურვეო საბჭოს წევრი გახდა საჯარო სკოლის დირექციის წევრი.

2. სამეურვეო საბჭოს წევრის გათავისუფლებულ ადგილს დარჩენილი ვადით იკავებს ის მშობელი ან/და პედაგოგიური საბჭოს ის წევრი, რომელმაც შესაბამის არჩევნებში მიიღო სხვა კანდიდატებზე მეტი, მაგრამ

საბჭოში მოსახვედრად არასაკმარისი რაოდენობის ხმები.

3. სამეურვეო საბჭოს უფლებამოსილება უწყდება:

ა) საჯარო სკოლის რეორგანიზაციის შემთხვევაში, რომელსაც ახლავს საჯარო სკოლების გაერთიანება/მიერთება ან ერთი საჯარო სკოლის გაყოფა/გამოყოფა;

ბ) სამეურვეო საბჭოს უფლებამოსილების 3-წლიანი ვადის ამოწურვის შემთხვევაში;

გ) სამეურვეო საბჭოსთვის საქართველოს კანონმდებლობით დაკისრებული ფუნქციების შეუსრულებლობის შემთხვევაში, სამინისტროს გადაწყვეტილებით.

4. ზოგადსაგანმანათლებლო დაწესებულება ვალდებულია ამ მუხლის პირველი პუნქტით გათვალისწინებული საფუძვლის არსებობის დამადასტურებელი დოკუმენტები საქართველოს კანონმდებლობით დადგენილი წესით, ელექტრონულად წარუდგინოს განათლების მართვის საინფორმაციო სისტემას.

5. უფლებამოსილებაშეწყვეტილ სამეურვეო საბჭოს წევრს უნდა აღუდგეს სამეურვეო საბჭოს წევრის უფლებამოსილება, თუ ამ მუხლის პირველი პუნქტის „გ“ ქვეპუნქტით გათვალისწინებული საფუძველი გაუქმდა.

6. სამეურვეო საბჭოს უფლებამოსილება უჩერდება, თუ არჩეულ წევრთა ნახევარზე მეტს უფლებამოსილება ვადამდე შეუწყდა და არ არსებობს სხვა კანდიდატი, რომელმაც შესაბამის არჩევნებში მიიღო სხვა კანდიდატზე მეტი, მაგრამ საბჭოს წევრად ასარჩევად არასაკმარისი რაოდენობის ხმები, ან ეს კანდიდატი მოცემული დროისათვის აღარ აკმაყოფილებს შესაბამისი კატეგორიის სამეურვეო საბჭოს წევრობის კანდიდატისათვის საქართველოს კანონმდებლობით დადგენილ მოთხოვნებს ან მან წერილობით უარი განაცხადა სამეურვეო საბჭოს წევრობაზე.

7. უფლებამოსილებაშეჩერებულ სამეურვეო საბჭოს უნდა აღუდგეს სამეურვეო საბჭოს უფლებამოსილება,

თუ სამინისტროს მიერ დადგენილი წესის შესაბამისად ჩატარდება სამეურვეო საბჭოს არჩევნები სამეურვეო საბჭოს იმ წევრთა გამოთავისუფლებულ ადგილებზე, რომლებსაც უფლებამოსილება ვადამდე შეუწყდათ.

**დისციპლინური კომიტეტი**

წესის რეგულირების სფერო

ეს წესი განსაზღვრავს სსიპ - ანდრია რაზმაძის სახელობისქალაქ ქუთაისის N41 ფიზიკა-მათემატიკის საჯარო სკოლის დისციპლინური კომიტეტის მუშაობის წესსა და პირობებს.

**ტერმინთა განმარტება**

ამ დებულებაში გამოყენებულ ტერმინებს აქვს შემდეგი მნიშვნელობა:

ა) დისციპლინური გადაცდომა – ზოგადსაგანმანათლებლო დაწესებულების შინაგანაწესით განსაზღვრული წესების დარღვევა;

ბ) დისციპლინური დევნა – ზოგადსაგანმანათლებლო დაწესებულების მიერ ჩატარებულ ღონისძიებათა ერთობლიობა, რომელთა მიზანია მოსწავლის ან მასწავლებლის მიერ ჩადენილი დისციპლინური გადაცდომის გამოვლენა;

გ) დისციპლინური სახდელი – ზოგადსაგანმანათლებლო დაწესებულების შინაგანაწესით განსაზღვრული დისციპლინური გადაცდომისათვის გათვალისწინებული ზემოქმედების ზომა;

დ) ზოგადი განათლების ეროვნული მიზნების დოკუმენტი – დოკუმენტი, რომელიც ამ კანონის შესაბამისად განსაზღვრავს ქვეყანაში არსებული ზოგადი განათლების სისტემის მიზნებს. ზოგადი განათლების ეროვნული მიზნების დოკუმენტი არის ეროვნული სასწავლო გეგმის და ზოგადი განათლების სისტემის ძირითადი მაჩვენებლების შემუშავების საფუძველი. ზოგადი განათლების ეროვნული მიზნების დოკუმენტს იღებს საქართველოს მთავრობა საქართველოს განათლებისა და მეცნიერების მინისტრის წარდგინებით და წარუდგენს პარლამენტს დასამტკიცებლად;

ე) ზოგადი განათლების საფეხურები – საქართველოში სრულ ზოგად განათლებას აქვს სამი საფეხური: დაწყებითი (6 წელი), საბაზო (3 წელი) და საშუალო (3 წელი);

ვ) ზოგადი განათლების სისტემა – ეროვნული და სასკოლო სასწავლო გეგმების, მათი განმახორციელებელი ზოგადსაგანმანათლებლო დაწესებულებების, იმ სახელმწიფო ორგანოებისა და საჯარო სამართლის იურიდიული პირების ერთობლიობა, რომლებიც უზრუნველყოფენ ზოგადი განათლების მიღებას;

ზ) ზოგადსაგანმანათლებლო დაწესებულება/სკოლა – საქართველოს განათლებისა და მეცნიერების მინისტრის მიერ განსაზღვრული წესით ავტორიზებული საჯარო სამართლის იურიდიული პირი ან კერძო სამართლის სამეწარმეო ან არასამეწარმეო (არაკომერციული) იურიდიული პირი, რომელიც ახორციელებს ზოგადსაგანმანათლებლო საქმიანობას ეროვნული სასწავლო გეგმის შესაბამისად და სრულად მოიცავს ზოგადი განათლების ერთ საფეხურს მაინც;

თ) მოსწავლის ქცევის კოდექსი – მოსწავლის ქცევის წესების ერთობლიობა;

ი) მშობელი – მოსწავლის მშობელი ან კანონიერი წარმომადგენელი;

კ) საგანმანათლებლო დაწესებულების მანდატური − შესაბამისი განათლების მქონე, ნასამართლობის არმქონე საქართველოს ქმედუნარიანი მოქალაქე, რომელიც ხელშეკრულებების საფუძველზე უზრუნველყოფს საზოგადოებრივი წესრიგის დაცვას; (

ლ) ექსპერტთა ჯგუფი – საქართველოს განათლებისა და მეცნიერების სამინისტროსთან არსებული ჯგუფი (ჯგუფები), რომელიც (რომლებიც) ამ კანონის შესაბამისად იღებს (იღებენ) გადაწყვეტილებას არასრულწლოვნის მიმართ გადამისამართების (რეფერალის) ღონისძიების გამოყენების შესახებ;

მ) სოციალური მუშაკი – მეურვეობისა და მზრუნველობის ორგანოს უფლებამოსილი პირი;

ნ) სასკოლო დრო – სასკოლო სასწავლო გეგმით განსაზღვრული პროცესის, აგრეთვე სკოლის მიერ ინიციირებული, ორგანიზებული, კონტროლირებული, დაფინანსებული, აგრეთვე მისი სპონსორობით ჩატარებული ნებისმიერი ღონისძიების მიმდინარეობის დრო;

ო) სკოლის დირექცია – სკოლის დირექტორი, მისი მოადგილე/მოადგილეები და ბუღალტერია;

პ) სკოლის პედაგოგიური საბჭო – სკოლის მასწავლებელთა თვითმმართველობის ორგანო;

ჟ) სკოლის სამეურვეო საბჭო – სკოლის თვითმმართველობის უმაღლესი არჩევითი ორგანო;

**დისციპლინური კომიტეტის მიზნები და საქმიანობის ძირითადი მიმართულებები**

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლოს დისციპლინური კომიტეტი წარმოადგენს დისციპლინური გადაცდომის განხილვის მიზნით სამეურვეო საბჭოს მიერ არჩეულ ორგანოს, რომლის შემადგენლობაში თანაბარი რაოდენობით შედის პედაგოგი მშობელი და საშუალო საფეხურის მოსწავლე.

2. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის დისციპლინური კომიტეტი თავისი საქმიანობით შეესაბამება “ზოგადი განათლების შესახებ“ საქართველოს კანონისა, საჯარო სკოლის წესდებას, სკოლის შინაგანაწესს და ამ დებულებით დადგენილ მოთხოვნებს.

3. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის დისციპლინური კომიტეტის საქმიანობის ძირითად მიმართულებას წარმოადგენს დისციპლინური გადაცდომების განხილვა;

**ზოგადი განათლების სფეროში სახელმწიფო პოლიტიკის ძირითადი მიზნები**

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის დისციპლინური კომიტეტი წარმოადგენს სკოლის სამეურვეო საბჭოს მიერ არჩეულ ორგანოს, რომლის შემადგენლობაში თანაბარი რაოდენობით შედის პედაგოგი, მშობელი და საშუალო საფეხურის მოსწავლე.

2. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის დისციპლინური კომიტეტი თავისი საქმიანობით შეესაბამება “ზოგადი განათლების შესახებ“ საქართველოს კანონისა და ამ დებულებით დადგენილ მოთხოვნებს.

3. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის დისციპლინური კომიტეტის საქმიანობის ძირითად მიმართულებებს წარმოადგენს:

ა) სკოლაში მომხდარი დისციპლინური გადაცდომების განხილვა;

ბ) მოსწავლის 5–10 დღემდე ვადით დათხოვნის შესახებ გადაწყვეტილების მიღება;

გ) სკოლიდან მოსწავლის გარიცხვის შესახებ გადაწყვეტილების მიღება;

**დისციპლინური კომიტეტის ფუნქციები**

1 საჯარო სკოლის წესდების შესაბამისად სამეურვეო საბჭო ერთი წლის ვადით ირჩევს დისციპლინური კომიტეტის წევრებს;

2. დისციპლინური კომიტეტის წევრობის კანდიდატურის დაყენების უფლება აქვს:

ა)სამეურვეო საბჭოს მშობლების მიერ არჩეულ წევრს;

ბ)პედაგოგიურ საბჭოს;

დ)საშუალო საფეხურის მოსწავლეთა თვითმმართველობას.

3.დაუშვებელია დისციპლინური კომიტეტის სპეციალური შემადგენლობის მოწვევა კონკრეტული შემთხვევის განხილვის მიზნით.

4.დისციპლინური კომიტეტის გადაწყვეტილება დისციპლინური სახდელის დაკისრების თაობაზე შეიძლება გასაჩივრდეს სამეურვეო საბჭოში.

სკოლის დისციპლინური კომიტეტის სამართლებრივი საფუძვლები, ურთიერთობა მესამე პირებთან, უფლება - მოვალეობები

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის დისციპლინური კომიტეტის სხდომა უფლებამოსილია, თუ მას ესწრება საბჭოს წევრთა ნახევარზე მეტი;

2. დისციპლინური კომიტეტის ყველა წევრი სარგებლობს თანაბარი ხმის უფლებით;

3. სკოლის დისციპლინური კომიტეტი გადაწყვეტილებას იღებს ხმების უმრავლესობით;

4. დისციპლინური კომიტეტის სხდომის დღის წესრიგი, სხდომაზე დამსწრეთა ვინაობა, კენჭისყრის შედეგები და მიღებული გადაწყვეტილებები ფორმდება დისციპლინური კომიტეტის სხდომის ოქმით, რომელსაც ხელს აწერს სხდომის თავმჯდომარე და მდივანი;

**მოსწავლეთა თვითმმართველობა**

**ზოგადი დებულებები**

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის მოსწავლეთა თვითმმართველობა არის VII-XII კლასის მოსწავლეთა გაერთიანება, რომელიც თავის საქმიანობას წარმართავს განათლების რეფორმის, საქართველოს კონსტიტუციის, ბავშვის უფლებების კონვენციის, სკოლის წესდების, შინაგანაწესის, მოსწავლეთა ქცევის კოდექსისა და წინამდებარე დებულების შესაბამისად;
2. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის მოსწავლეთა თვითმმართველობა არის არჩევითი ორგანო;
3. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის მოსწავლეთა თვითმმართველობას ჰყავს თავმჯდომარე, მოადგილე, მდივანი.
4. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის მოსწავლეთა თვითმმართველობას უფლება აქვს ითანამშრომლოს სკოლის დირექციასთან, სამეურვეო საბჭოსთან, სხვა სკოლებთან, ბიზნეს სექტორთან, ორგანიზაციებთან და მასმედიასთან, თემთან და ყველა დაინტერესებულ პირთან;
5. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის მოსწავლეთა თვითმმართველობას შეუძლია წარმოადგინოს და დაიცვას თავისი სკოლის მოსწავლეების კანონიერი უფლებები და ინტერესები;
6. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის მოსწავლეთა თვითმმართველობის იურიდიული მისამართია ქალაქი ქუთაისი რუსთაველის N127

**მოსწავლეთა თვითმმართველობის ფუნქციები:**

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის მოსწავლეთა თვითმმართველობა:

ა) შეიმუშავებს რეკომენდაციებს სკოლის შინაგანაწესის შესახებ;

ბ) უფლებამოსილია სამეურვეო საბჭოს წარუდგინოს წინადადებები სკოლისათვის მნიშვნელოვან ყველა საკითხთან დაკავშირებით;

გ) ირჩევს თავის წარმომადგენელს სამეურვეო საბჭოში;

დ) სკოლის წესდებით დადგენილი წესით და საქართველოს კანონმდებლობის შესაბამისად მონაწილეობს მოპოვებული გრანტის განკარგვაში;

ე) წევრთა ერთი მეხუთედის ინიციატივით ქმნის სასკოლო კლუბებს.

**თვითმმართველობის მიზნები:**

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის თვითმმართველობის მიზნებია:

ა) მომავალი თაობის ზიარება დემოკრატიულ პრინციპებთან

ბ) უზრუნველყოს მოსწავლეებისათვის სკოლაში აქტიური და საინტერესო ცხოვრება;

გ) მიზნობრივად გამოიყენოს მოსწავლეთა თავისუფალი დრო;

დ) ხელი შეუწყოს განათლების დონის ამაღლებას სკოლაში;

ე) უზრუნველყოს ბავშვთა უფლებების დაცვა;

ვ) მოსწავლეებს განუვითაროს ლიდერობის უნარ–ჩვევები;

ზ) ითანამშრომლოს სხვადასხვა ორგანიზაციებთან, ბიზნეს – სექტორთან და მედიასთან, თემთან, სკოლის დირექციასთან, სამეურვეო საბჭოსთან.

თ) გამოავლინოს მოსწავლეების უნარები და შესაძლებლობები;

**თვითმმართველობის ამოცანები:**

1 ჩაატაროს ლიტერატურულ–ისტორიული, სპორტულ–საგანმანათლებლო ღონისძიებები;

2 დახმარება გაუწიოს უმცროს კლასელებს;

3. გააცნოს მოსწავლეებს დემოკრატიის ფასეულობები, არჩევნების ჩატარების პრინციპები და მოქალაქის როლი საზოგადოებაში;

4. ჩართოს თემი სკოლის და სკოლა–თემის ღონისძიებებში;

5. ითანამშრომლოს სკოლის ადმინისტრაციასთან, თემთან, ორგანიზაციებთან, მშობლებთან, სხვა სკოლებთან, ბიზნეს სექტორთან და მედიასთან;

**საქმიანობის ფორმები:**

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის თვითმმართველობას შეუძლია:

ა) ეწეოდეს კვლევით, ანალიტიკურ, საკონსულტაციო, საგანმანათლებლო, საინფორმაციო და საგამომცემლო საქმიანობას;

ბ) მოაწყოს ტრენინგები, დისკუსიები, მრგვალ მაგიდები;

გ) მოაწყოს ეკოლოგიური, სამედიცინო, სამართლებრივი, განათლების, სოციალური აქციები.

დ) დააარსოს სხვადასხვა კლუბები ( ინტელექტუალური, სპორტული, შემოქმედ მოსწავლეთა);

ე) მოაწყოს ღონისძიებები.

**წევრთა უფლება– მოვალეობანი**

1. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის თვითმმართველობის წევრს უფლება აქვს:

ა) აირჩიოს ან არჩეულ იქნას თვითმმართველობაში ან მის ხელმძღვანელ რგოლებში;

ბ) მიიღოს მონაწილეობა თვითმმართველობის საქმიანობაში.

2. სსიპ - ანდრია რაზმაძის სახელობის ქალაქ ქუთაისის N41 ფიზიკა-მათემატიკის საჯარო სკოლის თვითმმართველობის წევრი მოვალეა:

ა) ხელი შუწყოს თვითმმართველობის მიზნებისა და ამოცანების განხორციელებას;

ბ) თავმჯდომარე თავისი ფუნქციის შეუსრულებლობისათვის, ხმათა უმრავლესობით გადაირჩევა და თვითმმართველობის წევრებისაგან მოხდება ახალი თავმჯდომარის არჩევა.

**ანგარიშვალდებულება**

1 მოსწავლეთა თვითმმართველობა ანგარიშვალდებულია საკუთარი ამომრჩევლის წინაშე;

2 სასწავლო წლის დასასრულს მოსწავლეთა თვითმმართველობის თავმჯდომარე წერილობით წარადგენს სკოლის დირექტორთან ანგარიშს განხორციელებული საქმიანობების შესახებ.

**პედაგოგიური საბჭო**

**1. პედაგოგიური საბჭოს მიზნები და ამოცანები:**

1. სწავლება/სწავლის თანამედროვე მეთოდებისა და მიდგომების პრაქტიკაში დანერგვა;
2. პედაგოგიური საქმიანობის განხორციელება ეროვნული სასწავლო გეგმით გათვალისწინებული სავალდებულო ან გაუთვალისწინებელი დამატებითი საგანმანათლებლო მომსახურეობის საათობრივი დატვირთვის ფარგლებში;
3. პედაგოგთა სასწავლო პროგრამის შესაბამისობა ეროვნული სასწავლო გეგმის სტანდარტთან;
4. პედაგოგთა შორის ურთიერთთანამშრომლობის განვითარება;
5. პედაგოგთა პროფესიული განვითარება;
6. სკოლაში სწავლის ხარისხის მუდმივ განვითარებასა და დახვეწაზე ზრუნვა.

**2. პედაგოგიური საბჭოს წევრობა**

1. სსიპ - ანდრია რაზმაძის სახელობისქალაქ ქუთაისის N41 ფიზიკა-მათემატიკის საჯარო სკოლის პედაგოგიური საბჭო არის სკოლის მასწავლებელთა თვითმმართველობის ორგანო.
2. პედაგოგიური საბჭოს თავმჯდომარე იწვევს პედაგოგებს შეკრებაზე წელიწადში მინიმუმ 3-ჯერ. თავმჯდომარე სკოლის დირექტორთან შეთანხმებით ნიშნავს შეკრების თარიღსა და დროს, ასევე უზრუნველყოფს შეკრების შესახებ ინფორმაციის გავრცელებას სკოლის საზოგადოებაში. ადგენს და უთანხმებს დირექტორს და ადმინისტრაციას სხდომის დღის წესრიგს, უზრუნველყოფს დღის წესრიგის გამოქვეყნებას სკოლის საინფორმაციო დაფაზე;
3. პედაგოგიურ საბჭოში ყველა მასწავლებელი სარგებლობს თანაბარი ხმის უფლებით.
4. საბჭოს წევრთა ერთ მესამედს უფლება აქვს ნებისმიერ დროს მოიწვიოს პედაგოგიური საბჭოს სხდომა.
5. რიგგარეშე სხდომის შესახებ პედაგოგიური საბჭოს წევრები გაფრთხილებულნი უნდა იყვნენ გონივრული ვადით ადრე, განსახილველი საკითხების მითითებით, გარდა იმ შემთხვევისა თუ ეს გამოწვეულია გადაუდებელი აუცილებლობით. გადაუდებელ აუცილებლობად შეიძლება ჩაითვალოს ისეთი საკითხის განხილვის აუცილებლობა, რომლის დროში დაყოვნებამაც შეიძლება შეაფერხოს სასწავლო პროცესის სრულყოფილად წარმართვა და საფრთხე შეუქმნას სასკოლო მიზნებს.
6. რიგგარეშე სხდომის მოწვევის ორგანიზება ევალება პედაგოგიური საბჭოს თავმჯდომარეს;
7. პედაგოგიურ საბჭოში მის კომპეტენციას მიკუთვნებულ საკითხებზე იქმნება ცალკეული სამუშაო ჯგუფები, რომლებიც ასრულებენ საბჭოს დავალებებს და ანგარიშვალდებულნი არიან მის წინაშე.

**3. პედაგოგიური საბჭოს წევრის უფლებები და მოვალეობები**

1. პედაგოგიური საბჭოს წევრს უფლება აქვს:

ა) აირჩიოს და არჩეულ იქნეს პედაგოგიური საბჭოს თავმჯდომარედ;

ბ) პედაგოგიური საბჭოს სხდომაზე გადაწყვეტილების მიღებისას ისარგებლოს ხმის უფლებით;

გ) შევიდეს ინიციატივებით სხდომაზე და განხილვაზე დააყენოს მისთვის საინტერესო საკითხი;

დ) მონაწილეობა მიიღოს პედაგოგიური საბჭოს სამუშაო გეგმის შემუშავებაში;

2. პედაგოგიური საბჭოს წევრი ვალდებულია:

ა) დაესწროს პედაგოგიური საბჭოს სხდომებს (თუ არ არსებობს გაცდენის ობიექტური მიზეზი: ავადმყოფობა, ოჯახური მიზეზი და ა.შ.);

ბ) მონაწილეობა მიიღოს პედაგოგიური საბჭოს მიერ დღის წესრიგის განხილვაში;

გ) იზრუნოს პედაგოგიური საბჭოს ეფექტურად ფუნქციონირებაზე და ჯეროვნად შეასრულოს სხდომაზე მიღებული გადაწყვეტილებები;

დ) მონაწილეობა მიიღოს სწავლების ახალი მეთოდების დანერგვაში;

ე) იზრუნოს საკუთარი და პედაგოგიური საბჭოს წევრების პროფესიულ განვითარებაზე;

ვ) იზრუნოს სკოლაში სწავლის ხარისხის მუდმივ განვითარებაზე.

3. წინამდებარე მუხლის პუნქტის „ა“ ქვეპუნქტით გათვალისწინებულ შემთხვევაში პედაგოგიური საბჭოს წევრი ვალდებულია გონივრულ ვადაში აცნობოს სკოლის ადმინისტრაციას სხდომის გაცდენის შესახებ, შესაბამისი მიზეზის მითითებით.

**4. პედაგოგიური საბჭოს ფუნქციები**

1. პედაგოგიური საბჭოს ფუნქციებია:

ა) სასკოლო სასწავლო გეგმის განხილვა;

ბ) პედაგოგიური საბჭოს სამუშაო გეგმის დამტკიცება;

გ) სკოლის შინაგანაწესის განხილვა;

დ) საფეხურებისა და საგნების შესაბამისად გრიფმინიჭებული სახელმძღვანელოებიდან კათედრების მიერ შერჩეული სახელმძღვანელოების ნუსხის დამტკიცება;

ე) სწავლა-სწავლების ეფექტურობის ასამაღლებლად გადაწყვეტილებების მიღება;

ვ) სკოლის მისიის განხილვა;

ზ) მოსწავლეთა კლასიდან კლასში გადაყვანის საკითხის განხილვა;

თ) სკოლის განვითარების ერთწლიანი და ექვსწლიანი სამოქმედო გეგმის განხილვა/გაცნობა;

ი) სასწავლო პროცესთან დაკავშირებული სხვადასხვა საკითხის თაობაზე გადაწყვეტილებების მიღება,

2. პედაგოგიური საბჭოს მიერ ჩატარებული თითოეული სხდომა უნდა დასტურდებოდეს შესაბამისი სხდომის ოქმით, რომელსაც ხელს აწერენ საბჭოს თავმჯდომარე და მდივანი.

**პედაგოგიური საბჭოს თავმჯდომარის და მდივნის არჩევის წესი**

1. პედაგოგიური საბჭო სასწავლო წლის დასაწყისში ხმების უმრავლესობით ირჩევს პედაგოგიური საბჭოს თავმჯდომარეს და მდივანს 3 (სამი) წლის ვადით;
2. პედაგოგიური საბჭოს თავმჯდომარე იწვევს და წარმართავს საბჭოს სხდომებს;
3. პედაგოგიური საბჭოს მდივანი უზრუნველყოფს სხდომის ოქმის, სხდომაზე წარსადგენი დოკუმენტაციისა და მასალების მომზადებას. პედაგოგიური საბჭოს თავმჯდომარე ეცნობა ოქმს და ამოწმებს მას ხელმოწერით. პედაგოგიური საბჭოს თავმჯდომარე უზრუნველყოფს სხდომების ოქმების დოკუმენტაციისა და მასალების შენახვას ადმინისტრაციასთან შეთანხმებით.

**პედაგოგიური საბჭოს თავმჯდომარის ფუნქციები**

1. პედაგოგიური საბჭოს თავმჯდომარე:

ა) უძღვება პედაგოგიური საბჭოს სხდომებს;

ბ) აწარმოებს პედაგოგიური საბჭოს დოკუმენტაციას;

გ) მოთხოვნის შემთხვევაში, პედაგოგიური საბჭოს მიმდინარე საქმიანობისშესახებ ინფორმაციას აწვდის ნებისმიერ დაინტერესუბულ პირს.

დ) უზრუნველყოფს პედაგოგიური საბჭოს სხდომების ორგანიზებას და დროულ ჩატარებას;

ე) უზრუნვრელყოფს პედაგოგიური საბჭოს სამუშაო გეგმის შესრულებას და გაწეული საქმიანობის მონიტორინგს;

ვ) უზრუნველყოფს პედაგოგიური საბჭოს ეფექტურად ფუნქციონირებას და განვითარებისთვის სხვადასახვა ღონისძიების ჩატარებას;

ზ) კოორდინირებას უწევს პედაგოგიური საბჭოს მუშაობას და უზრუნველყოფს პედაგოგიური საბჭოს წევრთა შორის ფუნქციების ეფექტურად გადანაწილებას;

2. პედაგოგიური საბჭოს პორტფოლიო უნდა მოიცავდეს შემდეგ დოკუმენტებს:

* პედაგოგიური საბჭოს სამოქმედო გეგმას;
* პედაგოგიური საბჭოს დებულებას;
* პედაგოგიური საბჭოს შეხვედრის ამსახველ ოქმებს.
* სხვა თანდართულ დოკუმენტაციას.

**მუხლი 7. პედაგოგიური საბჭოს სხდომა და გადაწყვეტილების მიღების წესი**

1. საბჭოს სხდომა უფლებამოსილია, თუ მას ესწრება საბჭოს წევრთა ნახევარზე მეტი;

2. პედაგოგიური საბჭო გადაწყვეტილებას იღებს ხმების უმრავლესობით, არანაკლებ საერთო ხმების ერთი მესამედისა;

3. ხმების თანაბარი რაოდენობით გაყოფის შემთხვევაში გადამწყვეტია პედაგოგიური საბჭოს თავმჯდომარის ხმა.

**მუხლი 8. პედაგოგიური საბჭოს დებულების დამტკიცება და ცვლილების შეტანა**

1. სკოლის პედაგოგიური საბჭოს დებულებას შეიმუშავებს და ბრძანებით ამტკიცებს დირექტორი.

2. სკოლის პედაგოგიური საბჭოს დებულების მიღება, გაუქმება, მასში ცვლილებებისა და დამატებების შეტანა ხორციელდება ამ მუხლის პირველ პუნქტში მითითებული წესით.